钦定古今图书集成/理学汇编/学行典/第210卷 > 章良骏
## 钦定古今图书集成/理学汇编/学行典/第210卷 > 章良骏

按《新昌县志》：“章良骏，醴泉人。早丧父。其祖章存祯病
疯，手足拳挛不举。骏日夜不离左右，梳栉揩拭，抚摩痾痒，靡所不至。家贫，极力为具膳羞，多口含以饲，煦
煦然如哺婴儿状。每春和辄背负以行，柔声怡色，冀
得其欢。凡十历寒暑弗辍。祖病转剧加痢，骏侍疾愈，
谨手为之拭秽无难色。祖对众每涕泣为言其孝。一”
日，病稍愈，承命他出，祖扶杖园中，蹶于沟坎不能起。
骏忽心动惊悸，奔归扶救，盖其心无时刻不在祖旁
也。祖年八十四终，殡葬以礼，人称“顺孙”，而监临有司，
岁加奖劝焉。